Lelykas

Lelykas – nedidelė upė Raseinių rajone. Priklauso Dubysos baseinui, kairysis Dubysos intakas. Baseino plotas – 17,8 kv.m, upelio ilgis – 9,7 km, hidrologinis nr. – 14010410.LR upių klasifikatorius

Lelykas prasideda Dickaimio apylinkėse. Vidurupyje kerta kelią . Žemupyje giliu slėniu iš vakarų pusės lenkia Betygalą, kur prateka Betygalos kraštovaizdžio draustinį.http://dubysosrp.am.lt/VI/rubric.php?rubric_id=197 Upelio vaga raizgyta, krantai miškingi ir kalvoti. Lelyko vandens nuotėkis per metus smarkiai svyruoja: sausmečiu upelis stipriai nusenka, o pavasarinio polaidžio metu ar po didesnių liūčių patvinsta. Potvynio srovei ardant stačius šlaitus ties Betygala susiformavo 25 m aukščio Lelyko atodanga. Šalia telkšo bevardžio intako maitinamas Betygalos tvenkinys.http://ezerai.vilnius21.lt/betygalos-v7783.html Upelio žiotys yra už 1,5 km į pietvakarius nuo Betygalos.

Žymesnis Lelyko intakas – Vieviršė (kair.), įtekanti vidurupyje.

Gyvenvietės, įsikūrusios prie Lelyko: Dickaimis, Maskvitai, Betygala.

Upėvardis kildinamas nuo žodžių lėlėti, lelėti („silpti“), išlelėti („menkai užaugti“; plg. leliušis „lėtas, tylus žmogus“, lėlyvas „lėtas, tingus, ramus“).

 Šaltiniai 

 Nuorodos 

 Apie Lelyką Gamtos katalogo portale

Kategorija:Raseinių rajono upės